**Sak 5.2 Handlingsplan for perioden 2016 - 2018**

*Styrets innstilling til vedtak: Handlingsplanen vedtas.*

**Handlingsplan for perioden 2016 – 2018**

**Innledning:**

Osloavdelingen arbeider innenfor rammene av FOs vedtekter og prinsipprogram vedtatt av FOs 6. ordinære kongress i 2015. I tillegg utarbeider landsstyret handlingsplaner som vil være førende for avdelingens arbeid.

I henhold til vedtektene er FO Oslos oppgaver å:

* ivareta medlemmenes interesser i lønns- og arbeidsforhold
* fremme helse- og sosialpolitisk aktivitet og utvikling
* verve medlemmer og studenter
* arbeide for profesjonsfaglig aktivitet og utvikling
* arrangere medlemsmøter, kurs, klubbsamlinger og andre tiltak som berører medlemmenes fagområde og arbeidsforhold
* utvikle og vedlikeholde et effektivt lokalt tillitsvalgtapparat, herunder bidra til å opprette klubber og studentenes lokallag, drive tillitsvalgtskolering og avholde tillitsvalgtkonferanser
* fremme solidaritet og samarbeid med andre yrkesgrupper og ulike brukergrupper

Vedtektene pålegger avdelingen omfattende oppgaver, og det er derfor viktig at årsmøtet prioriterer det årsmøtet anser for å være de viktigste oppgavene for FO Oslo å arbeide med i neste periode.

Handlingsplanen for FO Oslo skal være et styringsverktøy for arbeidsinnsatsen og ressursbruken i avdelingen.

Årsmøtet i FO Oslo har prioritert oppgavene / arbeidsområdene for perioden mars 2013 – mars 2016:

**Organisasjon:**

*Representantskapet, styret og AU:*

* FO Oslo skal legge til rette for at representantskapet skal være et aktivt politisk forum for representantene.
* FO Oslo skal arbeide for å tydeliggjøre representantskapets rolle som øverste politiske organ i avdelingen. AU og utvalgenes rolle.
* FO Oslo skal fortrinnsvis hente inn ekstern innleder på et politisk tema til hvert møte i representantskapet.

*AUs ansvarsområde:*

* skal avholde felles klubbkonferanse for alle klubbene på alle tariffområdene
* skal avholde grunnkurs for alle tariffområdene hvert år.
* skal etter behov avholde kurs i lov- og avtaleverk for tillitsvalgte i Oslo kommune.
* skal etter behov avholde kurs i Arbeidsmiljøloven samt turnuskurs for alle tariffområdene.
* skal arbeide for å opprette klubbapparat og klubbledelse/hovedtillitsvalgt på alle klubbområdene
* skal kontinuerlig jobbe med å verve nye medlemmer og studenter.
* skal drive god medlemsservice og støtte til medlemmene i de sakene der medlemmene trenger bistand.

*Styrets ansvarsområde:*

* skal arbeides for å tydeliggjøre styrets rolle
* skal videreutvikle samarbeidet med Dansk socialrådgiverforening og LFS København i tråd med felles mandat.
* skal være deltagende i Kvinner på tvers og 8. mars-komitén, og gjennom dette fokusere på kvinne- og likestillingspolitiske problemstillinger som berører våre medlemmer.

**Tariffpolitikk:**

*AUs ansvarsområde:*

* skal arbeide for å innfri FOs lønnspolitiske målsettinger i årsmøteperiodens ulike forhandlinger (hovedoppgjøret 2016 og mellomoppgjøret 2017).
* skal jobbe for at profesjonsspesifikke koder brukes ved ansettelse av personer med bachelorutdanning innen helse-, sosiale- og pedagogiske fag.
* skal arbeide for at medlemmene får uttelling for kompetanse og ansvar ved de lokale forhandlingene.
* skal alltid ha fokus på likelønn i sentrale og lokale forhandlinger samt ved lønnsjusteringer rundt kompetanse og ansvarsforhold tillagt stillingen.
* skal sette fokus på og jobbe for bedre arbeidstids- og arbeidsforhold og seniorpolitikk, samt tilstrekkelig bemanning ved de tjenestene våre medlemmer jobber innenfor.

**Profesjonsfaglig arbeid i FO Oslo:**

*Felles:*

* Utvalgene skal arrangere minst en temakafe/halvdagsseminar og en felles profesjonsfaglig konferanse for medlemmene.
* Jobbe for at forskrift om vold og trusler følges opp og gjøres kjent for alle medlemmer på de ulike tjenestestedene.

*PU – B:*

* Arbeide for å sikre større grad av helhetstenkning i tjenester knyttet til utsatte barn, unge og familier, med et særlig fokus på ressurser og feltets behov for barnevernsfaglig kompetanse.
* Arbeide for å synliggjøre konsekvensene av fattigdom blant utsatte familier.
* Arbeide for å styrke og bevare sosialfagets plass på feltene rus, voksenpsykiatri og barne- og ungdomspsykiatri.
* Jobbe for våre profesjoners plass i Osloskolen, og synliggjøre betydningen av helse- og sosialfaglig kompetanse i det tverrfaglige arbeidet.

*PU – S:*

* Følge opp og jobbe for å bevare og utvikle sosialfaget i NAV
* Jobbe for våre profesjoners plass i Osloskolen, og synliggjøre betydningen av helse- og sosialfaglig kompetanse i det tverrfaglige arbeidet.
* Arbeide for å styrke og bevare sosialfagets plass på feltene rus, voksenpsykiatri og barne- og ungdomspsykiatri.

*PU- V:*

* Ha bred oppmerksomhet rettet mot tjenestetilbudet til personer med utviklingshemming.
* Arbeide for at tjenestetilbudet til personer med utviklingshemming har god vernepleierfaglig kompetanse, hvor vernepleierne skal være den foretrukne profesjonen innenfor tjenestene.